करनाल. अब लू का असर कम हो गया है। इसका सबसे बड़ा कारण पूर्व की ओर से चल रही हवा है। मानसून के मेघ भी तेजी से हरियाणा की ओर बढ़ रहे हैं। अगले पांच दिनों तक इसी तरह की स्थिति बनी रह सकती है। जबकि पारा 39 या 40 के पार नहीं जाएगा। यानि जो तापमान पिछले 10 दिन से लोगों को बेहाल कर रहा था, वह स्थिति आने के चांस कम से कम जून के प्रथम सप्ताह में नजर नहीं आ रहे हैं।
खास बात यह है कि इस अवधि में कहीं भी डब्ल्यूडी भी नहीं है। फिर भी पारा सामान्य से आठ से नौ डिग्री तक कम चल रहा है। मौसम वैज्ञानिकों का कहना है कि उमस लोगों को बेहाल करेगी, उमस से प्री मानसून की दस्तक ही निजात दिला सकती है। प्री मानसून के चांस 10 जून के बाद ही बन सकते हैं।मौसम वैज्ञानिकों का कहना है कि मानसून फिलहाल बैंगलूर तक पहुंच चुका है।
फिलहाल यह वहां से आगे नहीं बढ़ा है। क्योंकि मानसून अचानक कमजोर भी हो जाता है, लेकिन फिलहाल कमजोर होने जैसी स्थिति नहीं बनी है। इसके अगले 24 घंटे में आगे बढ़ने की संभावना है। बता दें कि प्रदेश में मानसून अमूमन जून माह के अंतिम सप्ताह व जुलाई के पहले सप्ताह में आता है। यह यहां 25 से 30 सितंबर तक सक्रिय रहता है।
अगले पांच दिनों तक लू से राहत मिलेगी, जबकि गर्मी बनी रहेगी। जबकि मानसून बैंगलूर तक पहुंच चुका है।
-डीपी यादव. निदेशक आईएमडी दिल्ली।
hin_Deva hin_Deva hin_Deva hin_Deva bho_Deva